CELEX: 32010R0955
Language: sl
Date: 2010-10-22 00:00:00
Title: Uredba Komisije (EU) št. 955/2010 z dne 22. oktobra 2010 o spremembi Uredbe (ES) št. 798/2008 glede uporabe cepiv proti atipični kokošji kugi  Besedilo velja za EGP

23.10.2010   
            
            
               SL
            
            
               Uradni list Evropske unije
            
            
               L 279/3
            
         UREDBA KOMISIJE (EU) št. 955/2010
   z dne 22. oktobra 2010
   o spremembi Uredbe (ES) št. 798/2008 glede uporabe cepiv proti atipični kokošji kugi
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2009/158/ES z dne 30. novembra 2009 o pogojih zdravstvenega stanja živali, ki veljajo znotraj Skupnosti za trgovanje s perutnino in valilnimi jajci ter za njihov uvoz iz tretjih držav (1), in zlasti člena 25(1)(b) in člena 26(2) Direktive,
   ob upoštevanju naslednjega:
   
               (1)
            
            
               Uredba Komisije (ES) št. 798/2008 z dne 8. avgusta 2008 o določitvi seznama tretjih držav, ozemelj, območij ali kompartmentov, iz katerih se dovolita uvoz perutnine in perutninskih proizvodov v Skupnost in njihov tranzit skozi Skupnost, ter zahtevah za izdajanje veterinarskih spričeval (2) določa zahteve za izdajanje veterinarskih spričeval za navedeno blago. Navedene zahteve upoštevajo, ali so zaradi statusa navedenih tretjih držav, ozemelj, območij ali kompartmentov v zvezi z atipično kokošjo kugo potrebna dodatna jamstva ali posebni pogoji.
            
         
               (2)
            
            
               Uredba (ES) št. 798/2008 določa tudi pogoje za določitev, ali se tretja država, ozemlje, območje ali kompartment šteje za prosto atipične kokošje kuge. Eno takšno merilo je, da ni bilo izvedeno cepljenje proti navedeni bolezni s cepivi, ki ne izpolnjujejo meril za priznana cepiva proti atipični kokošji kugi iz dela I Priloge VI k navedeni uredbi. Točka 2 dela II navedene priloge določa posebna merila za cepiva proti atipični kokošji kugi, vključno z inaktiviranimi cepivi.
            
         
               (3)
            
            
               Priročnik diagnostičnih testov in cepiv za kopenske živali, ki ga izdaja Svetovna organizacija za zdravje živali (Priročnik OIE), določa zahteve za cepiva proti atipični kokošji kugi, vključno z nadzorom varnosti na različnih stopnjah proizvodnega postopka.
            
         
               (4)
            
            
               Zaradi varovanja zdravja perutnine v Uniji in za lajšanje trgovine s perutnino in perutninskim mesom je primerno, da zahteve za cepiva proti atipični kokošji kugi in njihova uporaba v tretjih državah, iz katerih se lahko uvažata perutnina in perutninsko meso, upoštevata zahteve za takšna cepiva iz Priročnika OIE.
            
         
               (5)
            
            
               Zato morajo biti splošna merila za priznana cepiva proti atipični kokošji kugi iz dela I Priloge VI k Uredbi (ES) št. 798/2008 v skladu z zahtevami iz Priročnika OIE, ki mora ostati ključna referenca, ki se zaradi znanstvenega napredka upošteva ob rednih posodobitvah navedenega priročnika.
            
         
               (6)
            
            
               Poleg tega je treba zaradi tehničnega napredka pri proizvodnji cepiv proti atipični kokošji kugi, zlasti glede tehnik inaktivacije, in zaradi zahtev iz Priročnika OIE črtati posebna merila za inaktivirana cepiva proti atipični kokošji kugi iz točke 2 dela II Priloge VI k Uredbi (ES) št. 798/2008.
            
         
               (7)
            
            
               Spremeniti je treba nekatere določbe za perutninsko meso iz Priloge VII k Uredbi (ES) št. 798/2008 in ustrezni vzorec veterinarskega spričevala za perutninsko meso (POU) iz Priloge I, da se upoštevajo spremembe Priloge VI k navedeni uredbi.
            
         
               (8)
            
            
               Uredbo (ES) št. 798/2008 je treba zato ustrezno spremeniti.
            
         
               (9)
            
            
               Primerno je določiti datum začetka uporabe te uredbe, da se uskladi z datumom uporabe Odločbe Komisije 93/152/EGS (3), kakor je bila spremenjena s Sklepom 2010/633/EU (4), ki uvaja ustrezne spremembe merila za inaktivirana cepiva proti atipični kokošji kugi.
            
         
               (10)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Priloge I, VI in VII k Uredbi (ES) št. 798/2008 se spremenijo v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. decembra 2010.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. oktobra 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 343, 22.12.2009, str. 74.
   
      (2)  UL L 226, 23.8.2008, str. 1.
   
      (3)  UL L 59, 12.3.1993, str. 35.
   
      (4)  Glej stran 33 tega Uradnega lista.
   
      PRILOGA
      Priloge I, VI in VII k Uredbi (ES) št. 798/2008 se spremenijo:
      
                  (a)
               
               
                  V delu 2 Priloge I se vzorec veterinarskega spričevala za perutninsko meso (POU) nadomesti z naslednjim:
                  „Vzorec veterinarskega spričevala za perutninsko meso (POU)
                  
                  
                     
                  
                     
                  
                     
                  
                     
               
            
                  (b)
               
               
                  Priloga VI se nadomesti z naslednjim:
                  
                     „PRILOGA VI
                     (kot je navedeno v členu 12(1)(b), členu 12(2)(c)(ii) ter členu 13(1)(a))
                     
                        MERILA ZA PRIZNANA CEPIVA PROTI ATIPIČNI KOKOŠJI KUGI
                     
                     I.   Splošna merila
                     
                     
                                 1.
                              
                              
                                 Cepiva morajo biti v skladu s standardi iz poglavja o atipični kokošji kugi Priročnika diagnostičnih testov in cepiv za kopenske živali, ki ga izdaja Svetovna organizacija za zdravje živali (OIE).
                              
                           
                                 2.
                              
                              
                                 Pristojni organi zadevne tretje države morajo registrirati cepiva, preden se dovolita njihova distribucija in uporaba. Pri takšni registraciji se morajo pristojni organi tretje države opirati na popolno dokumentacijo, ki vsebuje podatke o učinkovitosti in neškodljivosti cepiva; pri uvoženih cepivih se lahko pristojni organi opirajo na podatke, ki so jih preverili pristojni organi države, v kateri je cepivo izdelano, če so bila ta preverjanja opravljena v skladu s standardi OIE.
                              
                           
                                 3.
                              
                              
                                 Poleg tega morajo uvoz ali proizvodnjo in distribucijo cepiv nadzorovati pristojni organi zadevne tretje države.
                              
                           
                                 4.
                              
                              
                                 Preden se distribucija dovoli, je treba v imenu pristojnih organov pri vsaki seriji cepiv preveriti neškodljivost, zlasti glede oslabitve ali inaktivacije in odsotnosti nezaželenih kontaminantov, ter učinkovitost.
                              
                           II.   Posebna merila
                     
                     Živa oslabljena cepiva proti atipični kokošji kugi se morajo pripraviti iz seva virusa atipične kokošje kuge, katerega izhodiščni sev cepnega virusa je bil testiran in je bila vrednost intracerebralnega indeksa patogenosti (ICPI):
                     
                                 (a)
                              
                              
                                 pod 0,4, če je vsaka ptica pri testu ICPI prejela vsaj 107 EID50 ali
                              
                           
                                 (b)
                              
                              
                                 pod 0,5, če je vsaka ptica pri testu ICPI prejela vsaj 108 EID50.“;
                              
                           
               
            
                  (c)
               
               
                  V delu II Priloge VII se točka (a) nadomesti z naslednjim:
                  
                              „(a)
                           
                           
                              ki zadnjih 30 dni pred zakolom ni bila cepljena z živimi oslabljenimi cepivi, pripravljenimi iz izhodiščnega seva cepnega virusa atipične kokošje kuge, ki kaže večjo patogenost kot lentogeni sevi virusa;“.